
Cu privire la amalgamarea voluntară a unităților administrativ – teritoriale 
„comuna Calarașovca, satul Sauca şi satul Unguri”

În temeiul art. 14 alin. (2) lit. k 1 ) din Legea nr. 436/2006 privind administrația publică locală și în conformitate cu prevederile art. 8 și 11 a Legii nr. 225/2023 privind amalgamarea voluntară a unităților administrativ-teritoriale și a pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023, avizul Comisiei de specialitate, unitățile administrativ teritoriale nominalizate mai sus, au continuitate teritorială, distanța dintre acestea nu depășește 25 km și populația UAT amalgamate constituie numărul de  3648-locuitori, conform datelor oficiale privind populaţia, furnizate de Biroul Naţional de Statistică; 
Centrul administrativ al primăriei nou-create urmează a fi în comuna Calarașovca, raionul Ocnița, sediul - satul Calarașovca, raionul Ocnița, care are cel mai mare număr de locuitori – 1576 persoane, cu cel mai mare număr de elevi din cadrul instituţiilor de învăţământ preşcolar, primar şi secundar, cu cel mai mare număr de instituţii de învăţământ, conform rezultatului obținut la completarea formularul pentru determinarea centrului administrativ a UAT amalgamate și pentru estimarea transferurilor de la Fondul de amalgamare voluntară a localităților, 

                                        CONSILIUL  SĂTESC  SAUCA , DECIDE:
1. Se aprobă amalgamarea voluntară a unităților administrativ-teritoriale: 
· Comuna Calarașovca, raionul Ocnița; 
· Satul Sauca, raionul Ocnița; 
· Satul Unguri, raionul Ocnița. 
2. Se pune în sarcina dnei Jitari Iraida, primărița satului Sauca (preşedintele grupului comun de lucru) transmiterea deciziei de amalgamare voluntară și documentele aferente aprobate de consiliul local Sauca către Primăria comunei Calarașovca, selectată în calitate de centru administrativ al unității administrativ-teritoriale amalgamate pentru consolidarea dosarului de amalgamare voluntară. 
3. Prezenta decizie intră în vigoare la data includerii în Registrul de stat al actelor locale și poate fi contestată în decurs de 30 de zile de la data comunicării la Judecătoria Edineţ, sediul Ocniţa, pe adresa: or.Ocniţa, str.Burebista, nr.47.


     Preşedintele  şedinţei                                                   	
    Contrasemnat :
    Secretara consiliului local	                                                 Popovici Sabina

